陳廷謨 (天啓進士)

陳廷謨（），字獻明，號沙南，直隸廣平府成安縣人，民籍，明朝政治人物。

 生平 
天啓元年（1621年）辛酉科順天府鄉試迪三十名舉人，天啓二年（1622年）壬戌科會試三百九十八名，三甲三十九名進士。户部觀政，六月授山東沂水縣知縣，四年本省同考，五年調益都縣，七年本省同考《天啓二年壬戌科进士履历》：陈廷谟，沙南，書四房，癸巳正月二十八日生。成安人，辛酉三十名，会三百九十八名，三甲三十九名。户部政，授山东沂水知县，甲子本省同考，乙丑调益都县，丁卯本省同考，戊辰考选，授河南道御史，管節慎庫，己巳河東巡盐，丙子除河南道，巡按四川，戊寅为民。。属徵兵青属，索饷鼓噪，單騎往，諭以大義，發庫金二千給之，乃定。崇禎元年（1628年）擢河南道御史，管節慎庫，二年督鹾河東，禁參謁，督捞採，盡革夙弊。修宏運書院。流寇犯絳州，登城指授方畧，擊賊宵遁。以艱歸，服闋，崇禎九年（1636年）復除原職，巡按四川。時流寇逼漢中，捐贖金充饷，積榖赈饥，改建简州學宫，助修廣元、保寧城垣，事竣，就川南候代。寇忽至，行撫軍事，調兵措饷，閲月圍解，以病歸，卒《廣平府志》。

家族
曾祖陳復信。祖父陳朝賓。父陳汝登，封知縣。母潘氏，封孺人。具慶下。兄永壽。弟廷諫。子王前、王猷。孫爾學《天啓壬戌科進士同年序齒錄》。

参考文献

Category:陳姓
Category:明朝沂水县知县
Category:明朝益都縣知縣
Category:明朝河南道監察御史
Category:天啓元年辛酉科順天鄉試舉人
Category:明朝戶部觀政
Category:明朝鄉試同考官